《挽胡季昭》
宋代·林起鳌

直节槃槃古树平，纲常山重一身轻。
历陈高庙神灵语，愿法周身日月更。
飞雾堕鸢迁客憾，漏泉疏爵大君明。
百年富贵端能几，天壤无穷独令名。

作者简介：林起鳌，字孟连，平阳（今属浙江）人。理宗宝祐元年（一二五三）进士。度宗咸淳中知仁和县。恭帝德祐间知南剑州。事见民国《平阳县志》卷三五。